A Bizottság 3272/94/EK rendelete

(1994. december 27.)

egyes árucikkeknek a Kombinált Nómenklatúra szerinti besorolásáról

AZ EURÓPAI KÖZÖSSÉGEK BIZOTTSÁGA,

tekintettel az Európai Közösséget létrehozó szerződésre,

tekintettel a legutóbb a 3176/94/EK bizottsági rendelettel [1] módosított, a vám- és statisztikai nómenklatúráról, valamint a közös vámtarifáról szóló, 1987. július 23-i 2658/87/EGK tanácsi rendeletre [2] és különösen annak 9. cikkére,

mivel az említett rendelethez mellékelt Kombinált Nómenklatúra egységes alkalmazásának biztosítása érdekében az e rendelet mellékletében említett árucikkek besorolására vonatkozóan intézkedéseket kell elfogadni;

mivel a 2658/87/EGK rendelet megállapította a Kombinált Nómenklatúra általános értelmezési szabályait, és ezeket a szabályokat minden egyéb olyan nómenklatúrára is alkalmazni kell, amely részben vagy egészben a Kombinált Nómenklatúrán alapul, illetve azt további albontással egészíti ki, továbbá amelyet különös közösségi rendelkezések határoznak meg az árukereskedelemmel kapcsolatos tarifális és egyéb intézkedések alkalmazása céljából;

mivel az említett általános szabályok értelmében az e rendelethez mellékelt táblázat 1. oszlopában megnevezett árucikkeket, a 3. oszlopban feltüntetett indoklásnak megfelelően, a 2. oszlopban feltüntetett KN-kódok szerint kell besorolni;

mivel indokolt, hogy a tagállamok vámhatóságai által a Kombinált Nómenklatúrába tartozó árucikkek besorolása tekintetében közzétett és az e rendelettel meghatározott jogoknak meg nem felelő, kötelező érvényű tarifális felvilágosításra a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet [3] 12. cikke (6) bekezdésének rendelkezései értelmében a jogosultak még három hónapig hivatkozhassanak;

mivel az e rendeletben előírt intézkedések összhangban vannak a Vámkódex-bizottság vám- és statisztikai nómenklatúrával foglalkozó részlegének a véleményével,

ELFOGADTA EZT A RENDELETET:

1. cikk

A mellékelt táblázat 1. oszlopában megnevezett árucikkek Kombinált Nómenklatúrán belüli besorolása az említett táblázat 2. oszlopában feltüntetett megfelelő KN-kódok alapján történik.

2. cikk

A tagállamok vámhatóságai által közzétett és az e rendelettel meghatározott jogoknak meg nem felelő, kötelező érvényű tarifális felvilágosításokra a 2913/92/EGK rendelet 12. cikke (6) bekezdésének rendelkezései értelmében még három hónapig lehet hivatkozni.

3. cikk

Ez a rendelet az Európai Közösségek Hivatalos Lapjában való kihirdetését követő 21. napon lép hatályba.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1994. december 27-én.

a Bizottság részéről

Christiane Scrivener

a Bizottság tagja

[1] HL L 335., 1994.12.23., 56. o.

[2] HL L 256., 1987.9.7., 1. o.

[3] HL L 302., 1992.10.19., 1. o.

--------------------------------------------------

MELLÉKLET

Árumegnevezés | KN-kód szerinti besorolás | Indoklás |

(1) | (2) | (3) |

1.Az alábbi jellemzőkkel rendelkező, szilikongumival bevont acélgolyó:Shore-féle keménysége (A típusú) 70 ± 5,a forrasztási varrat kiemelkedése nem haladja meg a 0,05 mm-t,átmérője legfeljebb 22 mm, ésössztömege 31 gramm (± 1 gramm),amelyet mutatóeszköz (úgynevezett "számítógépes egér") gyártásához használnak fel. | 84733090 | A besorolást a Kombinált Nómenklatúra 1. és 6. általános értelmezési szabályának rendelkezései, a XVI. áruosztályhoz fűzött 2. megjegyzés b) pontja, valamint a 8473, a 847330 és a 84733090 KN-kód megfogalmazása határozza meg. |

2.Mágneses hajlékony lemez, amelyre a gyártás során – kizárólag a lemez mágneses bevonatának minőség-ellenőrzése végett – analóg (hullám alakú) jelet rögzítettek. | 85232090 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8523, a 852320 és a 85232090 KN-kód megfogalmazása határozza meg. Mivel a szóban forgó analóg jel a gyártás után semmilyen egyéb célt nem szolgál, így az – a 8524 vámtarifaszám értelmében – rögzített jelnek nem tekinthető. |

3.Kábeltelevíziós rendszerek kábelbemenetekkel és csatlakozó kapcsokkal ellátott, fémburkolatú (körülbelül 10 × 10 × 7 cm méretű) elosztódoboza. A doboz – több elektromos alkotórészt (mint pl. tekercseket, transzformátorokat, ellenállásokat és kondenzátorokat) magában foglaló – áramkört és csatlakozókat tartalmaz.Az elosztódoboz feladata, hogy csökkentse a televíziókészülékbe kábelen érkező jel feszültségét, és egy szűrővel megakadályozza, hogy az erősítők tápfeszültsége blokkolja a televíziós vevőkészüléket. | 85438080 | A besorolást a Kombinált Nómenklatúra 1. és 6. általános értelmezési szabályának rendelkezései, valamint a 8543, a 854380 és a 85438080 KN-kód megfogalmazása határozza meg. Kialakítását és rendeltetését tekintve az elosztódoboz – a 8536 vámtarifaszám értelmében – nem áramkörökkel vagy azokon belül csatlakozást létrehozó szerkezet. Bár televíziós rendszerek alkatrészeként használják, a berendezés mégis önálló funkcióval rendelkező elektromos eszköz. |

--------------------------------------------------